Deg usefru-agi tban-d tugna n beṭṭu segmi yemsebḍa umedyaz d tin iḥemmel, ttwattun yiḥulfan-nsen amzun ur yelli kra i ten-yezdin, "nettemlil ur nettmezra" d tanfalit i d-yemmalen d akken tayri gar-asen teneqḍaɛ, ur as-d-yegri ara later, xas ttemlilin maca uɣalen d iɣriben amzun ur myusanen ara. ycuba zzman ɣer umdan i t-yewwin ɣef tin iḥemmel, imi skud yettɛedi wakud iḥellu lǧarḥ, igellu-d s tatut.